
MUNICIPIUL SUCEAVA
B-dul 1 Mai nr. 5A, cod: 720224
www.primariasv.ro, primsv@primariasv.ro
Tel: 0230-212696, Fax: 0230-520593
    H O T Ă R Â R E
pentru modificarea şi completarea HCL 201/07 noiembrie 2012 privind aprobarea delegării gestiunii serviciului public de salubrizare, a studiului de fundamentare ,  a caietului de sarcini  privind delegarea de gestiune  prin concesiune a serviciului public de salubrizare stradală şi servicii de iarnă şi a contractului de delegare de gestiune prin concesiune a serviciului de salubrizare stradală şi servicii de iarnă desfăşurate pe raza 
 Municipiului Suceava

Având în vedere  Expunerea de motive a Primarului Ion Lungu şi a Viceprimarului Ovidiu Doroftei, înregistrată cu nr. 10248 / 07.04.2014 , raportul   Serviciului   Salubrizare, înregistrat cu nr. 10249/ 07.04.2014 , raportul Comisiei de Servicii Publice;


În conformitate cu prevederile Legii serviciilor comunitare de utilităţi publice nr.51/2006, cu modificările şi completările ulterioare, a Legii 101/2006 a serviciului de salubrizare a localităţilor şi a  HCL 302/2009 privind aprobarea Regulamentului de organizare şi funcţionare a serviciului public de salubrizare.

În temeiul prevederilor art.36,alin.(2), art.36,alin.(6),art.45,alin.(3),art.47,art.49, din Legea nr.215/2001 a administraţiei publice locale, republicată, cu modificările şi completările ulterioare.

HOTĂRĂŞTE:

            Art.I.  Se modifică Cap.V, art.5.2, alin.1, din Studiul de fundamentare, care va avea următorul cuprins: 
         ,, art.5.2, alin.1) Autoritatea publică locală stabileşte ca durata contractului de delegare prin concesiune să fie de 7 ani, perioadă în care concesionarul  va presta serviciile ce fac obiectul acestui contract Perioada de 7 ani corespunde cerinţelor concrete existente la nivelul municipiului”. 
            Art.II. Se modifică  Caietul de sarcini după cum urmează:

· art.32 se modifică şi va avea următorul cuprins:
        ,,art.32. Durata pentru care se concesionează serviciul public de salubrizare stradală a municipiului este de 7 ani” .
       -  Anexa 3 din Caietul de sarcini  se modifică şi va  avea cuprinsul din Anexa la prezenta hotărare.
      Art.III Se modifică şi se completează Contractul de delegare prin concesiune a serviciului de salubrizare stradală şi servicii de iarnă după cum urmează:

- art.12  se completează cu  un nou aliniat  care va avea următorul cuprins: 

,,alin.10)  Concedentul are  dreptul de a verifica îndeplinirea cerinţelor de calitate şi performanţă a activităţilor realizate de concesionar, ori de câte ori este nevoie.”
-    art.15  se completează cu  un nou alineat  care va avea următorul cuprins: 
     ,, alin.f) În cazul neîndeplinirii indicatorilor de performanţă prevăzuţi în caietul de sarcini, concesionarul are obligaţia ca, în termen de 3 zile de la notificare, să remedieze situaţia semnalată de către concendent, în caz contrar aplicându-se penalităţi de 5%, din valoarea facturii pentru luna curentă.”
· art.19  se completează cu  un nou aliniat  care va avea următorul cuprins: 
 ,,alin.2) Clauzele referitoare la distribuirea riscurilor sunt cele prevăzute în    Anexa 5  din Caietul de sarcini.”
        -  art.7 se modifică şi va avea următorul cuprins: 
       ,, art.7. Durata contractului este de 7 ani, începând de la data de…………”
  -  art.13 alin.2) se modifică şi va avea următorul cuprins: 
       ,,art.13, alin.2, Concedentul are  dreptul de a verifica îndeplinirea cerinţelor de calitate şi performanţă a activităţilor realizate de concesionar, ori de câte ori este nevoie.”
       -   art.13 alin.5) se modifică şi va avea următorul cuprins: 
       „alin.5, Să respecte indicatorii de performanţă stabiliţi prin contractele de concesiune,  întocmind rapoarte de activitate, la solicitarea concendentului”.
 -   art.17 alin.1)  paragraf b) se modifică şi va avea următorul cuprins:
  ,,alin.1 În cazuri de forţă majoră sau caz fortuit, când concesionarul se află în   imposibilitatea de a continua contractul, prin renunţare, fără plata unei despăgubiri”
  -  art.17 alin.2), se modifică şi va avea următorul cuprins:
 ,,alin.2 La încetarea, din orice cauză, a contractului de concesiune, se va încheia un proces verbal de predare/primire cu bunurile ce au fost utilizate de concesionar în derularea concesiunii”.
  Art.IV. Celelalte  prevederi ale HCL 201/07 noiembrie 2012 privind aprobarea delegării gestiunii serviciului public de salubrizare, a studiului de fundamentare ,  a caietului de sarcini  privind delegarea de gestiune  prin concesiune a serviciului public de salubrizare stradală şi servicii de iarnă şi a contractului de delegare de gestiune prin concesiune a serviciului de salubrizare stradală şi servicii de iarnă desfăşurate pe raza  Municipiului Suceava rămân neschimbate.
       Art.V  Primarul Municipiului Suceava, prin Direcţia Ecologizare-Compartimentul Ecologizare, va duce la îndeplinire prezenta hotărâre. Primarul Municipiului Suceava, prin Direcţia Ecologizare-Compartimentul Ecologizare, va duce la îndeplinire prezenta hotărâre.

